**भारत सरकार**

**मानव संसाधन विकास मंत्रालय**

**उच्‍चतर शिक्षा विभाग**

**राज्‍य सभा**

**अतारांकित प्रश्‍न संख्‍या: 1142**

उत्‍तर देने की तारीख: 16 दिसंबर, 2013

**राष्ट्रीय उच्चतर शिक्षा अभियान के लिए आबंटन**

**1142. श्री एन॰ के॰ सिंहः**

क्या **मानव संसाधन विकास मंत्री** यह बताने की कृपा करेंगे किः

(क) क्या आर्थिक मामले संबंधी मत्रिमंडलीय समिति ने हाल ही में राष्ट्रीय उच्चतर शिक्षा अभियान, जो कि देश भर के लिए उच्चतर शिक्षा की एक योजना है, हेतु आवंटनों की संस्वीकृति दी है;

(ख) यदि हां, तो तत्संबंधी ब्यौरा क्या है;

(ग) क्या सरकार ने देश के विभिन्न भागों में उक्त योजना के कार्यान्वयन का कोई आकलन किया है; और

(घ) यदि हां, तो तत्संबंधी ब्यौरा क्या है?

**उत्‍तर**

**मानव संसाधन विकास मंत्रालय में राज्‍य मंत्री**

**(डॉ. शशि थरूर)**

**(क) और (ख):** मंत्रिमंडल की आर्थिक कार्य संबंधी समिति ने दिनांक 03 अक्‍तूबर, 2013 को हुई अपनी बैठक में राष्‍ट्रीय उच्‍चतर शिक्षा अभियान (आरयूएसए) के लिए 22,855 करोड़ रूपए के आबंटन का अनुमोदन कर दिया है जिसमें से 16,227 करोड़ रूपए केन्‍द्रीय हिस्‍से के होंगे। केन्‍द्रीय वित्‍त-पोषण सामान्‍य श्रेणी राज्‍यों के लिए 65:35 के अनुपात में और विशेष श्रेणी राज्‍यों तथा पूर्वोत्‍तर राज्‍यों के लिए 90:10 के अनुपात में होगा।

**(ग) और (घ):** राष्‍ट्रीय उच्‍चतर शिक्षा अभियान की दिनांक 06 नवंबर, 2013 को हुई राष्‍ट्रीय उच्‍चतर शिक्षा अभियान के परियोजना अनुमोदन बोर्ड की प्रथम बैठक के साथ ही राष्‍ट्रीय उच्‍चतर शिक्षा अभियान का प्रभावी रूप से कार्यान्‍वयन नवंबर, 2013 में ही शुरू हुआ है, और इसलिए राष्‍ट्रीय उच्‍चतर शिक्षा अभियान के कार्यान्‍वयन की किसी उपयोगिता का मूल्‍यांकन करना जल्‍दबाज़ी होगी।

\*\*\*\*\*